અમદાવાદ: અમદાવાદ સહિત દેશના અનેક શહેરોમાં મીઠું અને ખાંડની અછત અંગેની અફવા ફેલાતાં અફરાતફરી મચી ગઈ હતી. લોકો રાત્રે મીઠું અને ખાંડ લેવા માટ કરિયાણાની દુકાન અને મોલમાં પહોંચી ગયા હતા. શહેરના જીવરાજ પાર્ક વિસ્તારમાં આવેલાં ડી માર્ટ મોલમાં લોકો મીઠું અને ખાંડ લેવા પહોંચ્યા હતા. જોકે મોલનાે બંધ થવાનો સમય હોઈ મોલ બંધ કરી દેવાતા લોકો રોષે ભરાયા હતા અને ટોળાને મોલનાં શટરોમાં તોડફોડ કરી હતી. જોકે આ અંગે પોલીસને જાણ કરાતાં વેજલપુર પોલીસ સ્ટેશનનો કાફલો ઘટના સ્થળે દોડી ગયો હતો. હળવો લાઠીચાર્જ કરી પોલીસે ટોળાંને વિખેરવાની ફરજ પડી હતી.